
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 302 

26 Ιουνίου 2009 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Καθορισμός χώρου Δημοτικού Σχολείου, Δημαρχεί¬ 
ου, Αγροτικού Ιατρείου και Λαϊκής αγοράς και κα¬ 
θορισμός όρων και περιορισμών δόμησης αυτών 
σε περιοχή εντός των ορίων του οικισμού Αετού 

του δήμου Αετού (Ν. Φλώρινας). 1 

Τροποποίηση των χρήσεων γης και των όρων και 
περιορισμών δόμησης του Δήμου Θρακομακεδό- 

νων (Ν. Αττικής). 2 

Τροποποίηση και συμπλήρωση του από 17.11.1999 π.δ/ 
τος «Χαρακτηρισμός ως παραδοσιακού τμήματος 
της πόλης Κόνιτσας (Ν. Ιωαννίνων), κατ’ επέκτα¬ 
ση του ήδη χαρακτηρισμένου τμήματος και κα¬ 
θορισμός ειδικών όρων και περιορισμών δόμησης 
αυτού» (Δ 24/2000). 3 


ΔΙ ΑΤΑΓΜΑΤ Α 

(ΐ) 

Καθορισμός χώρου Δημοτικού Σχολείου, Δημαρχείου, 
Αγροτικού Ιατρείου και Λαϊκής αγοράς και καθορι¬ 
σμός όρων και περιορισμών δόμησης αυτών σε πε¬ 
ριοχή εντός των ορίων του οικισμού Αετού του δή¬ 
μου Αετού (Ν. Φλώρινας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 102,103,104,152 (παρ. 1, 2 
και 10), 154,160 (παρ. 1 και 2), 248, 249, 250 και 255 του 
Κώδικα Βασικής Πολεοδομικής Νομοθεσίας (Κ.Β.Π.Ν.) 
που κυρώθηκε με το άρθρο πρώτο του από 14/27.7.1999 
π.δ/τος (Δ' 580) όπως τα άρθα 248, 249, 250 και 255 
τροποποιήθηκαν με τα άρθρα 5, 6, 7 και 13 αντίστοιχα 
του ν. 2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός και άλλες 
πολεοδομικές διατάξεις» (Α' 140). 

2. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ/τος 63/2005. 


3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος Χωροταξίας 
και Δημοσίων Εργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (ΦΕΚ Β' 2210). 

4. Το από 19.12.1918 βασιλικό διάταγμα «Περί συστάσε- 
ως Κοινοτήτων εν τω νομώ Φλωρίνης» (Α'259). 

5. Τις υπ’ αριθμ. 30/2003, 177/2004 και 152/2007 γνω¬ 
μοδοτήσεις του δημοτικού συμβουλίου Αετού (Ν. Φλώ¬ 
ρινας). 

6. Το υπ’ αριθμ. 953/17.3.2003 έγγραφο της ΙΖ’ Εφο¬ 
ρείας Προϊστορικών και Κλασσικών Αρχαιοτήτων του 
Υπουργείου Πολιτισμού. 

7. Το υπ’ αριθμ. 650/8.11.2003 έγγραφο της 11ης Εφο¬ 
ρείας Βυζαντινών Αρχαιοτήτων του Υπουργείου Πολι¬ 
τισμού. 

8. Την υπ’ αριθμ. 175/2007 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 

10. Τις υπ’ αριθμ. 74/2008 και 32/2009 γνωμοδοτή¬ 
σεις του Συμβουλίου της Επικράτειας, με πρόταση του 
Υφυπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Αρθρο 1 

Καθορίζονται χώροι Δημοτικού Σχολείου, Δημαρχεί¬ 
ου, Αγροτικού Ιατρείου, υπαίθριοι χώροι Λαϊκής Αγο¬ 
ράς και στάθμευσης αυτοκινήτων (Ρ) και εγκρίνονται 
πεζόδρομοι εντός των ορίων του οικισμού Αετού του 
Δήμου Αετού (ν. Φλώρινας) όπως φαίνεται στο σχετικό 
πρωτότυπο διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Δ/νσης Τοπογραφικών 
Εφαρμογών με την υπ’ αριθμ. 11232/2009 πράξη του και 
που αντίτυπό του σε φωτοσμίκρυνση δημοσιεύεται με 
το παρόν διάταγμα. 

Αρθρο 2 

1. Οι όροι και οι περιορισμοί δόμησης των καθορι- 
ζομένων με το προηγούμενο άρθρο χώρων ορίζονται 
ως εξής: 

α. Συντελεστής δόμησης: οκτώ δέκατα (0,8). 

β. Μέγιστο επιτρεπόμενο ύψος των κτιρίων: οκτώ και 
μισό (8,50) μέτρα, το οποίο προσαυξάνεται κατά δύο 
(2,00) μ., για τη στέγη, η κατασκευή της οποίας είναι 
υποχρεωτική. 

γ. Καθορίζεται περίγραμμα των κτιρίων Δημοτικού 
Σχολείου, Δημαρχείου και Αγροτικού Ιατρείου, όπως 
φαίνεται με κόκκινη γραμμή στο διάγραμμα του άρθρου 
1 του παρόντος. 

2. Πριν από την έναρξη των οικοδομικών εργασιών 
επιβάλλεται η έγκαιρη ειδοποίηση της 11ης Εφορίας 
Βυζαντινών Αρχαιοτήτων για την επίβλεψη των εργα¬ 
σιών αυτών. 


Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Εργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 15 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 




ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

( 2 ) 

Τροποποίηση των χρήσεων γης και των όρων και πε¬ 
ριορισμών δόμησης του Δήμου Θρακομακεδόνων (Ν. 
Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1- Τις διατάξεις των άρθρων 160 (παρ. 1, 2) 161, 243, 
248, 249, 250, 253, 255 του Κώδικα Βασικής Πολεοδομι- 
κής Νομοθεσίας (Κ.Β.Π.Ν.) που κυρώθηκε με το άρθρο 
μόνο του από 14.7.1999 π.δ/τος (Δ' 580) όπως τα άρθρα 
243, 248, 249, 250, 253 και 255 τροποποιήθηκαν με τις 
διατάξεις των άρθρων 4, 5, 6, 7,11 και 13 του ν. 2831/2000 
«Τροποποίηση των διατάξεων του ν. 1577/1985 «Γενικός 
Οικοδομικός Κανονισμός» και άλλες πολεοδομικές δι¬ 
ατάξεις» (Α' 140). 

2 - Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Οργανα που κυρώ¬ 
θηκε με το άρθρο πρώτο του π.δ/τος 63/2005 (Α' 98). 

3. - Την υπ’ αριθμ. Υ300/14.11.2007 απόφαση του Πρω¬ 
θυπουργού και του Υπουργού Περιβάλλοντος, Χωροτα¬ 
ξίας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (ΦΕΚ Β' 2210). 

4. - Την υπ’ αριθμ. 3/2007 γνωμοδότηση του δημοτικού 
συμβουλίου Θρακομακεδόνων. 

5. - Την υπ’ αριθμ. 125/23.7.2008 γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλ¬ 
λοντος. 

6. - Το γεγονός ότι από τις κανονιστικές διατάξεις του 
παρόντος π.δ/τος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

7. - Την υπ’ αριθμ. 83/2009 γνωμοδότηση του Συμβου¬ 
λίου της Επικράτειας, με πρόταση του Υφυπουργού 
Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

Εγκρίνεται η τροποποίηση και ο καθορισμός χρήσεων 
γης και όρων και περιορισμών δόμησης της εντός του 
εγκεκριμένου ρυμοτομικού σχεδίου περιοχής του δήμου 
Θρακομακεδόνων (Ν. Αττικής) όπως στα επόμενα άρθρα. 

Αρθρο 2 

- Στους οικοδομήσιμους χώρους του εγκεκριμένου 
ρυμοτομικού σχεδίου του Δήμου Θρακομακεδόνων επι¬ 
τρέπεται η ανέγερση κτιρίων μόνο για κατοικία. 

Εξαιρούνται οι οικοδομήσιμοι χώροι που έχουν κα¬ 
θοριστεί ως χώροι για την ανέγερση δημοσίων και 
δημοτικών κοινωφελών κτιρίων (β.δ. της 12.9.1952, ΦΕΚ 
256Α'/15.9.1952, όπως ισχύει). 

- Νομίμως υφιστάμενες χρήσεις κτιρίων, τα οποία 
έχουν ανεγερθεί με νόμιμες άδειες, που έχουν εκδοθεί 
μέχρι τις 19.10.1995, ημερομηνία δημοσίευσης της υπ’ 
αριθμ. 3650/895/3.10.1995 απόφασης Νομάρχη Ανατολι¬ 
κής Αττικής (Δ' 824) εξακολουθούν να ισχύουν. 

Αρθρο 3 

Τα ελάχιστα όρια εμβαδού και προσώπου και οι όροι 
και περιορισμοί δόμησης των οικοδομήσιμων χώρων 
κατοικίας καθορίζονται ως εξής: 


1. Ελάχιστο πρόσωπο: δεκαπέντε (15) μέτρα 

Ελάχιστο εμβαδόν: χίλια (1000) τετραγωνικά μέτρα 

2. Συντελεστής δόμησης: τέσσερα δέκατα (0,4). 

3. Μέγιστο ποσοστό κάλυψης εικοσιπέντε τοις εκατό 
(25%) για τα πρώτα χίλια (1000) τετρ. μέτρα και γιά το 
τμήμα πέραν των χιλίων (1000) τετραγ. μέτρων είκοσι 
τοις εκατό (20%). 

4. Μέγιστο επιτρεπόμενο ύψος των κτιρίων επτά και 
μισό μέτρα (7.50) μ. το οποίο προσαυξάνεται μέχρι δύο 
(2) μέτρα για την υποχρεωτική κατασκευή κεραμοσκε- 
πούς στέγης. 

5. Η ελάχιστη απόσταση του κτιρίου από τα όρια του 
οικοπέδου ορίζεται ως εξής: 

α) Από τα πλάγια και πίσω όρια του οικοπέδου δύο 
και μισό (2,50) μέτρα. 

Μέσα στον υποχρεωτικά ακάλυπτο χώρο δεν επιτρέ¬ 
πονται σκίαστρα, προστεγάσματα, και αρχιτεκτονικές 
προεξοχές καθώς και αρχιτεκτονικά στοιχεία του άρ¬ 
θρου 11 του ν. 2831/2000. 

β) Στο πρόσωπο των οικοπέδων που δεν έχει καθορι¬ 
στεί προκήπιο επιβάλλεται απόσταση των κτιρίων από 
την ρυμοτομική γραμμή έξι (6) μέτρων. 

Σε περίπτωση γωνιακών οικοπέδων η υποχρέωση 
τήρησης της παραπάνω απόστασης επιβάλλεται μόνο 
για το πρόσωπο του οικοπέδου με το μικρότερο μήκος. 
Στο άλλο πρόσωπο εφαρμόζεται, απόσταση κτιρίου από 
ρυμοτομική γραμμή ίση με Δ = 3+0,10 Η. 

Στο πρόσωπο των οικοπέδων και εντός της, σύμφωνα 
με τα παραπάνω, υποχρεωτικής απόστασης επιτρέπο¬ 
νται οι κατασκευές που επιτρέπονται και στα προκή¬ 
πια. 

6. Δεν επιτρέπεται το περίγραμμα του υπογείου να 
υπερβαίνει αυτό του ισογείου. 

7. Επιτρέπεται η ανέγερση μόνο δύο κτιρίων ανά άρτια 
ιδιοκτησία. 

8. Απαγορεύεται η ανέγερση κτιρίων επί υποστυλω¬ 
μάτων (ΡΙΙΟΤΙδ). 

9. Όπου από το εγκεκριμένο ρυμοτομικό σχέδιο προ- 
βλέπεται προκήπιο εξακολουθεί να ισχύει. 

10. Κατά τα λοιπά εφαρμόζονται οι διατάξεις του ν. 
1577/1985 (ΓΟΚ) όπως τροποποιήθηκαν και ισχύουν. 

Αρθρο 4 

Από τη δημοσίευση του παρόντος καταργείται η υπ’ 
αριθμ. 13049/2162/05/2.2.2006 απόφαση του Νομάρχη 
Ανατολικής Αττικής (Δ'125) και τα άρθρα 2 και 3 της υπ’ 
αριθμ. 14831/Π-340/1994 όμοιας απόφασης (Δ' 586). 

Αρθρο 5 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση 
του παρόντος διατάγματος 

Αθήνα, 15 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

(3) 

Τροποποίηση καί συμπλήρωση του από 17.11.1999 π.δ/τος 
«Χαρακτηρισμός ως παραδοσιακού τμήματος της πό¬ 
λης Κόνιτσας (Ν. Ιωαννίνων), κατ’ επέκταση του ήδη 
χαρακτηρισμένου τμήματος και καθορισμός ειδικών 
όρων και περιορισμών δόμησης αυτού» (Δ 24/2000). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 4 παρ.1 του ν. 1577/1985 
«Γενικός Οικοδομικός Κανονισμός» (Α'210) όπως το 
άρθρο αυτό αντικαταστάθηκε με το άρθρο 3 του ν. 
2831/2000 «Τροποποίηση των διατάξεων του ν. 1577/1985 
«ΓΟΚ» και άλλες πολεοδομικές δαπάνες (Α'140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 1998). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β' 2210). 

4. Τις υπ’ αριθμ. 5/2007 και 86/2008 γνωμοδοτήσεις 
του δημοτικού συμβουλίου Κόνιτσας. 

5. Τις υπ’ αριθμ. 1/2008 και 143/2008 γνωμοδοτήσεις 
του Κεντρικού Συμβουλίου Χωροταξίας, Οικισμού και 
Περιβάλλοντος. 

6. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 


7. Την υπ’ αριθμ. 93/2009 γνωμοδότηση του Συμβου¬ 
λίου της Επικράτειας, με πρόταση του Υφυπουργού 
Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

Τροποποιείται και συμπληρώνεται το από 17.11.1999 
π.δ/γμα (Δ24/26.1.2000) ως εξής: 

Στο τέλος του εδαφ. α της παρ. 5 του άρθρου 2 προ¬ 
στίθενται τα ακόλουθα: «Εντός του ως άνω καθορι¬ 
ζόμενου μέγιστου επιτρεπόμενου ύψους των κτιρίων, 
σε περίπτωση κεκλιμένου εδάφους, πλέον των επιτρε- 
πομένων ορόφων, επιτρέπεται η κατασκευή ορόφου 
αποκλειστικά βοηθητικής χρήσης. 

Οι όψεις του βοηθητικού χώρου που προκύπτουν λόγω 
κλίσης του εδάφους διαμορφώνονται με μικρά ανοίγμα¬ 
τα παραθύρων βοηθητικού χαρακτήρα περιορισμένου 
αριθμού, οι διαστάσεις των οποίων δεν υπερβαίνουν τα 
σαράντα εκατοστά (0,40) κατά τα παραδοσιακά πρό¬ 
τυπα της περιοχής. 

Αρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 15 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΈΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

